ट्रांसपोर्ट नगर में भूखंड बेचने की स्वीकृति मिली
ट्रांसपोर्टव्यवसायी अब ट्रांसपोर्ट नगर में अपने भूखंड बेच सकेंगे। यह आश्वासन कलेक्टर रवि कुमार सुरपुर ने ट्रांसपोर्ट कंपनीज एसोसिएशन के प्रतिनिधिमंडल को बुधवार को दिया। उन्होंने बताया कि इस मामले में राज्य सरकार से स्वीकृति मिल चुकी है।
एसोसिएशन के अध्यक्ष जितेन्द्र कुमार जैन एवं सचिव श्रीराम शर्मा ने बताया कि वे संरक्षक जेपी शर्मा के नेतृत्व में कलेक्टर से मिले थे। उन्होंने कलेक्टर से ट्रांसपोर्ट नगर में भूखंड बेचने, रिजर्व रखे गए कॉर्नर के भूखंडों से अतिक्रमण हटाने, बाउंड्रीवाल कराने, ट्रांसपोर्ट नगर में संपूर्ण अतिक्रमण हटाने समस्याओं के बारे में बताया था। इस पर कलेक्टर ने उन्हें भूखंड बचने की राज्य सरकार की स्वीकृति की जानकारी दी। प्रतिनिधिमंडल में उपाध्यक्ष लक्ष्मी नारायण कंछल, सुंदरलाल जैन, एआर रावलानी आदि शामिल थे।
hin_Deva hin_Deva hin_Deva